锦业美术馆| 陈子林论画陈子林论画
文
/
陈子林
西安美院
/
王非先生整理
一
余迂拙，百事无能，唯嗜书画而已。少小弄翰，就教于同乡远房叔侯国忠先生，令习北碑，曰
:“
须笔笔送到。
”
欣然受之，恪守不易。后入兴国中学及西安美术学院就学期间，从师于
冯友石
先生，示以门径，屡蒙激昂，眼界为开，广采博取，人物、花鸟、山水多所涉猎，喜八大、石涛、青藤、缶翁、白石诸家，心仪手追，而独于八大好之尤甚，以为同肝胆者矣。
“
文革
”
蒙难，风急云浊，搁笔二十余年。一九八〇年初，始回西安美院，重操旧业，即奉命赴敦煌临摹壁画，满壁精彩，神荡目眩，技痒兴发，如久病者之饮药，无论长线短线，乃至勾须发细线，均高执悬肘而为之，几忘寝食、寒暑，得画稿三百余幅，手渐得工稳，然尚不称己意。
尔后，专作水墨大写意，花鸟、怪石、枯木、松竹、虫鱼，尽兴泼墨，阳舒阴惨，云烟荒唐，满纸狼藉，百怪丛生，观者骇目，始觉胸气舒畅。乃集八年所作，展出于西安美术家画廊，人或以为有雄奇、苍浑、郁勃之气，或以为变化不测，入
文人画
之堂奥，或以为怪诞、疏野，余亦莫之能辩也。
年过花甲，鬓发半白，知人生除恩怨、名利、毁誉之外别有天地，故作画之前胸中宽快，无